अपनी बेटी विधि को वह अपने साथ मुंबई ले आई. इंद्राणी के दूसरे पति पीटर को इस पर कोई ऐतराज नहीं था. इंद्राणी की बेटी विधि को पीटर अपनी बेटी की तरह मानने लगा. इंद्राणी की प्लेसमैंट कंपनी ने विदेशी कंपनी के साथ पार्टनरशिप की और बड़ी कंपनी बना ली. अब वह प्लेसमैंट कंपनी आईएनएक्स ग्रुप बन गई. इस में 4 कंपनियां आईएनएक्स सर्विसेज और आईएनएक्स ऐग्जीक्यूटिव सर्च और 2 मीडिया कंपनी आईएनएक्स मीडिया और आईएनएक्स न्यूज बनीं. इंद्राणी आईएनएक्स ग्रुप की चेयरपर्सन बनी. 2005 में इंद्राणी ने अपने पहले बच्चों शीना और मिखाइल को अपना छोटा भाई और बहन बता कर पीटर मुखर्जी से मिलवाया. मिखाइल गुवाहाटी में ही रहता था पर बेटी शीना को इंद्राणी ने मुंबई में अपने साथ रख लिया. इंद्राणी की कहानी जितनी सुलझी दिख रही है उतनी है नहीं. इस कहानी में कई मोड़ आते हैं. मुंबई में रहते हुए शीना के संबंध पीटर मुखर्जी की पहली पत्नी के बेटे राहुल मुखर्जी से बन गए. यह इंद्राणी को पसंद नहीं था.